# 訶梨經

如是我聞：一時，佛住舍衛國祇樹給孤獨園。 ^n1

爾時，尊者摩訶迦旃延，在釋氏訶梨聚落。 ^n2

〔時〕聚落主長者，詣尊者靡訶迦旃延所，稽首禮足，退坐一面，問尊者摩訶迦旃延：「如世尊界隔山石窟中，為天帝釋說言：憍尸迦！若沙門、婆羅門，無上愛盡解脫，心善解脫，究竟〔邊際〕、究竟無垢、究竟梵行、畢竟清淨。云何於此法律，究竟邊際、究竟無垢、究竟梵行、畢竟清淨？」 ^n3

尊者迦旃延語長者言：「若比丘眼界取心法境界繫著、使，彼若盡、無欲、〔滅〕、息沒，於此法律，究竟邊際、究竟無垢、究竟梵行、〔畢〕竟清淨。 ^n4a

耳、鼻、舌、〔身〕，意界取心法境界繫著、使，若盡、離〔欲〕、滅、息沒，於此法律，究竟邊際、究竟無垢、究竟梵行、畢竟清淨。」 ^n4b

時訶梨聚落主長者，聞尊者摩訶迦旃延所說，歡喜隨喜，作禮而去。^n5
