# 作教經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「何所有故？何所起？何所繫著？何所見我？令諸眾生作如是見，如是說：作、教作；斷、教斷；煮、教煮；殺、教殺。害眾生、盜他財、行邪婬、知言妄語、飲酒。穿牆、斷虍、偷奪，復道、害村，害城、害人民。以極利劍輪，〔剬〕割斫截作大肉聚。作如是學，彼非惡因緣，亦非招惡。於恆水南殺害而去，恆水北作大會而來，彼非因緣福、惡，亦非招福、惡。惠施、調伏、護持、行利、同利，於此所作，亦非作福？」 ^n2

諸比丘白佛：「世尊是法根、法眼、法依」，如是廣說。 ^n3

次第如上三經。^n4
