# 三種子經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有三種子，何等為三？有隨生子、有勝生子、有下生子。 ^n2

何等為隨生子？謂子父母，不殺、不盜、不婬、不妄語、不飲酒，子亦隨學不殺、不盜、不婬、不妄語、不飲酒，是名隨生子。 ^n3a

何等為勝生子？若子父毋，不受不殺、不盜、不婬、不妄語、不飲酒戒，子則能受不殺、不盜、不婬、不妄語、不飲酒戒，是名勝生子。 ^n3b

云何下生子？若子父母，受不殺、不盜、不婬、不妄語、不飲酒戒，子不能受不殺、不盜、不婬、不妄語、不飲酒戒，是名下生子。」 ^n3c

爾時，世尊即說偈言：
生隨及生上，智父之所欲，生下非所須，以不紹繼故。
為人法之子，當作優婆塞，於佛法僧寶，勤修清淨心，
雲除月光顯，光榮卷屬眾。 ^n4

佛說此經已，諸比丘聞佛所說，歡喜奉行。 ^n5

如五戒，如是信、戒、施、聞、慧經，亦如是說。^n6
