# 於色喜樂經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於色愛喜者，則於苦愛喜；於苦愛喜者，則於苦不得解脫。 ^n2a

如是受、想、行、識愛喜者，則愛喜苦；愛喜苦者，則於苦不得解脫。 ^n2b

諸比丘！於色不愛喜者，則不喜於苦；不喜於苦者，則於苦得解脫。 ^n3a

如是受、想、行、識不愛喜者，則不喜於苦；不喜於苦者，則於苦得解脫。」 ^n3b

時諸比丘聞佛所說，歡喜奉行。
無常及苦空，非我正思惟，無知等四種，及於色喜樂。^n4
