# 聖處經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「善來比丘，善出家，善得己利，曠世時時得生聖處。諸根具足，不愚不癡，不須手語，好說、惡說堪能解義。我今於此世作佛，如來、應、等正覺、明行足、善逝、世間解、無上士、調御丈夫、天人師、佛、世尊。 ^n2

〔親承〕說法：寂滅、涅槃、菩提正向、善逝等正覺，所謂此有故彼有，此起故彼起，謂緣無明行，緣行識，乃至純大苦聚集；無明滅則行滅，乃至純大苦聚滅。 ^n3

諸比丘！難得之處已得，生於聖處，諸根具足，乃至純大苦聚集，純大苦滅。 ^n4

是故，比丘！當如是學：自利、利他、自他俱利。如是出家，不愚不癡，有果、有樂，有樂果報，供養衣服、飲食、臥具、湯藥者，悉得大果、大福、大利。是故，比丘！當如是學！」 ^n5

佛說此經已，諸比丘聞佛所說，歡喜奉行。^n6
