# 不善聚經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有不善聚、善聚。 ^n2

何等為不善聚？ ^n3a

謂三不善根，是名正說。
所以者何？ ^n3b

純不善積聚者，謂三不善根。云何為三？ ^n3c

謂貪不善根、恚不善根、癡不善根。 ^n3d

云何為善聚？ ^n4a

謂四念處。
所以者何？ ^n4b

〔純善滿淨聚〕者，謂四念處，是名善說。云何為四？ ^n4c

謂身念處，受、心、法念處。」 ^n4d

佛說此經已，諸比丘聞佛所說，歡喜奉行。 ^n5

如三不善根，如是三惡行──身惡行、口惡行、意惡行。 ^n6

三想──欲想、恚想、害想。 ^n7

三覺──欲覺、恚覺、害覺。 ^n8

三界──欲界、恚界、害界，〔亦如是說〕。 ^n9

佛說此經已，諸比丘聞佛所說，歡喜奉行。^n10
