# 四力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有四力：覺力、精進力、無罪力、攝力。 ^n2

何等為覺力？謂慧、大慧、深慧、難勝慧，是名覺力。 ^n3

何等為精進力？若於不善法、不善數，黑、黑數，有罪、有罪數，不應親近、不應親近數；離此諸法已，若諸餘善、善數，白、白數，無罪、無罪數，應親近、應親近數，如此等修習增上精勤，欲方便堪能，正念、正知而學，是名精進力。 ^n4

無罪力、攝力，如上修多羅說。」 ^n5

佛說此經已，諸比丘聞佛所說，歡喜奉行。^n6
