# 草木經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。 ^n2

諸比丘！於意云何？若此大地一切草木，以四指量，斬以為籌，以數汝等長夜輪轉生死所依父母，籌數已盡，其諸父母數猶不盡。 ^n3

諸比丘！如是無始生死，長夜輪轉，不知苦之本際。 ^n4

是故，比丘！當如是學：當勤精進，斷除諸有，莫令增長。」 ^n5

佛說此經已，諸比丘聞佛所說，歡喜奉行。^n6
