# 毗瘦紐天子經

如是我聞：一時，佛住舍衛國祇樹給孤獨園。 ^n1

時有毗瘦紐天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼毗瘦紐天子而說偈言：
供養於如來，歡喜常增長，欣樂正法律，不放逸隨學。 ^n3

爾時，世尊說偈答言：
若如是說法，防護不放逸，以不放逸故，不隨魔自在。 ^n4

於是毗瘦紐天子聞佛所說。歡喜隨喜，稽首佛足，即沒不現。^n5
