# 三三三

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有六凡常之力。
云何為六？ ^n3

小兒以啼為力，欲有所說，要當先啼； ^n4a

女人以瞋恚為力，依瞋恚已，然後所說； ^n4b

沙門、婆羅門以忍為力，常念下，下於人然後自陳； ^n4c

國王以憍慠為力，以此豪勢而自陳說； ^n4d

然阿羅漢以專精為力，而自陳說； ^n4e

諸佛世尊成大慈悲，以大悲為力弘益眾生。 ^n4f

是謂，比丘！有此六凡常之力。
是故，比丘！常念修行此大慈悲。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
