# 貪欲經

如是我聞：一時，佛住舍衛國祇樹給孤獨園。 ^n1

爾時，尊者阿難陀，晨朝著衣持缽，入舍衛城乞食，以尊者婆耆舍為伴 ^n2

時尊者婆耆舍見女人有上妙色，見已貪欲心起。 ^n3

時尊者婆耆舍作是念：我今得不利，得苦非得樂，我今見年少女人有妙絕之色，貪欲心生。今為生厭離故，而說偈言：
貪欲所覆故，熾然燒我心。今尊者阿難，為我滅貪火，慈心哀愍故，方便為我說！ ^n4

尊者阿難說偈答言：
以彼顛倒想，熾然燒其心，遠離於淨想，長養貪欲者，當修不淨觀，常一心正受。速滅貪欲火，莫令燒其心，諦觀察諸行，苦空非有我。繫念正觀身，多修習厭離，修習於無相，滅除憍慢使，得慢無間等，究竟於苦邊。 ^n5

尊者阿難說是語時，尊者婆耆舍聞其所說，歡喜奉行。^n6
