# 界和合經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生常與界俱，與界和合。 ^n2

不信時與不信界俱，犯戒時與犯戒界俱，無慚、無愧時與無慚、無愧界俱。 ^n3a

信心時與信界俱、持戒時與持戒界俱，慚、愧心時與慚、愧界俱。 ^n3b

是故，諸比丘！當善分別種種諸界。」 ^n4

佛說是經已，諸比丘聞佛所說，歡喜奉行。 ^n5

如信不信，如是精進、不精進，失念、不失念，正受、不正受，多聞、少聞，慳者、施者，惡慧、善慧，難養、易養，難滿、易滿，多欲、少欲，知足、不知足，攝受、不攝受界俱，如上經如是廣說。^n6
