# 瞿師羅經

如是我聞：一時，佛住拘睒彌國瞿師羅園。 ^n1

爾時，瞿師羅長者，詣尊者阿難所，禮尊者阿難足，退坐一面，白尊者阿難：「所說種種界，云何為種種界？」 ^n2

時尊者阿難告瞿師羅長者：「眼界異，色界異，喜處二因緣生識，三事和合生觸，又喜觸因緣生樂受。 ^n3a

如是耳、鼻、舌、身，意、法，亦如是說。 ^n3b

復次，長者！有異眼界，異色界，憂處二因緣生識，三事和合生苦觸，彼苦觸因緣生苦受。 ^n4a

如是耳、鼻、舌、身，意、法，亦如是說。 ^n4b

復次，長者！異眼界，異色界，捨處二因緣生識，三事和合生不苦不樂觸，不苦不樂觸因緣生不苦不樂受。 ^n5a

如是耳、鼻、舌、身，意、法，亦如是說。」 ^n5b

爾時，瞿師羅長者聞尊者阿難所說，歡喜隨喜，禮足而去。^n6
