# 五節輪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。 ^n2

譬如比丘！若有士夫轉五節輪，常轉不息。 ^n3

如是眾生轉五趣輪，或墮地獄、畜生、餓鬼，及人、天趣，常轉不息。 ^n4

如是無始生死，長夜輪轉，不知苦之本際。 ^n5

是故，比丘！當如是學：斷除諸有，莫令增長。」 ^n6

佛說此經已，諸比丘聞佛所說，歡喜奉行。^n7
