# 雪山經

如是我聞：一時，佛住王舍城迦蘭陀竹園。 ^n1

爾時，世尊手執土石，問諸比丘：「於意云何？此手中土石為多，彼大雪山土石為多？」 ^n2

比丘白佛言；「世尊！手中土石甚少少耳，雪山土石，甚多無量，百千巨億，算數譬類不可為比。」 ^n3

佛告比丘：「其諸眾生，於苦聖諦如實知者，苦集聖諦、苦滅聖諦、苦滅道跡聖諦如實知者，如我手中所執土石。 ^n4a

其諸眾生，於苦聖諦不如實知，於苦集聖諦、苦滅聖諦、苦滅道跡聖諦不如實知者，如彼雪山土石，其數無量。 ^n4b

是故，比丘！於四聖諦未無間等者，當勤方便，起增上欲，學無間等。」 ^n5

佛說是經已，諸比丘聞佛所說，歡喜奉行。^n6
