# 健罵經

如是我聞：一時，佛住舍衛國東園鹿子母講堂。 ^n1

爾時，世尊晡時從禪覺，詣講堂東蔭蔭中，露地經行。 ^n2

時有健罵婆羅豆婆遮婆羅門，來詣佛所，世尊面前，作麤惡不善語，罵詈呵責。世尊經行，彼隨世尊後行。世尊經行已竟，住於一處，彼婆羅門言：「瞿曇！伏耶？」 ^n3

爾時，世尊即說偈言：
勝者更增怨，伏者臥不安，勝伏二俱捨，是得安隱眠。 ^n4

婆羅門白言：「瞿曇！我今悔過。如愚、如癡，不辯、不善，何於瞿曇面前，作麤惡不善語，罵詈呵責！」 ^n5

時婆羅門聞佛所說，歡喜隨喜，復道而去。^n6
