# 欲貪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五受陰。何等為五？色受陰，受、想、行、識受陰。 ^n2

汝等比丘當觀察於色，觀察色已，見有我、異我、相在不？」 ^n3

諸比丘白佛言：「不也，世尊！」 ^n4

佛告比丘：「善哉！善哉！〔色無常〕，無常者則是苦，若苦者彼一切非我、不異我、不相在，當作是觀。 ^n5a

受、想、行、識，亦復如是。 ^n5b

多聞聖弟子，於此五受陰，觀察非我、非我所。如是觀察已，於世間都無所取，無所取者則無所著，無所著者自覺涅槃：我生已盡、梵行已立、所作已作、自知不受後有。」 ^n6

佛說此經已，諸比丘聞佛所說，歡喜奉行。^n7
