# 三七九

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我今當說趣泥犁之路，向涅槃之道，善思念之，無令漏失。」 ^n3

諸比丘白佛言：「如是，世尊！」諸比丘從佛受教。 ^n4

佛告比丘：「彼云何趣泥犁之路，向涅槃之道？
邪見趣泥犁之路，正見向涅槃之道；
邪治趣泥犁之路，正治向涅槃之道；
邪語趣泥犁之路，正語向涅槃之道；
邪業趣泥犁之路，正業向涅槃之道；
邪命趣泥犁之路，正命向涅槃之道；
邪方便趣泥犁之路，正方便向涅槃之道；
邪念趣泥犁之路，正念向涅槃之道；
邪定趣泥犁之路，正定向涅槃之道。
是謂，比丘！趣泥犁之路，向涅槃之道。
諸佛世尊常所應說法，今已果矣！汝等樂在閑居處，樹下露坐，念行善法，無起懈慢。今不勤行，後悔無及。」 ^n5

爾時，諸比丘聞佛所說，歡喜奉行！
非時泥犁道，須倫天地動，大人八念眾，善男子施道。^n6
