# 禪思經

如是我聞：一時，佛住王舍城迦蘭陀竹園。 ^n1

爾時，有異比丘獨一靜處禪思，如是觀察諸受：云何受？云何受集？云何受滅？云何受集道跡？云何受滅道跡？云何受味？云何受患？云何受離？ ^n2

時彼比丘從禪覺已，詣世尊所，稽首禮足，退住一面，白佛言：「世尊！我獨一靜處禪思，觀察諸受：云何為受？云何受集？云何受滅？云何受集道跡？云何受滅道跡？云何受味？云何受患？云何受離？」 ^n3

佛告比丘：「有三受──樂受、苦受、不苦不樂受； ^n4a

觸集是受集； ^n4b

觸滅是受滅； ^n4c

若於受愛樂、讚歎、染著、堅住，是名受集道跡； ^n4d

若於受不愛樂、讚歎、染著、堅住，是名受滅道跡； ^n4e

若受因緣生樂喜，是名受味； ^n4f

若受無常變易法，是名受患； ^n4g

若於受斷欲貪、越欲貪，是名受離。」 ^n4h

佛說此經已，諸比丘聞佛所說，歡喜奉行。 ^n5

如異比丘問經，尊者阿難所問經亦如是。^n6
