# 慧根經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五根。何等為五？ ^n2

謂信根、精進根、念根、定根、慧根。 ^n3

何等為信根？若聖弟子於如來發菩提心，所得淨信心，是名信根。 ^n4a

何等為精進根？於如來發菩提心，所起精進方便，是名精進根。 ^n4b

〔何等為〕念根？於如來初發菩提心，所起念，〔是名〕念根。 ^n4c

何等為定根？於如來初發菩提心，所起三昧，是名定根。 ^n4d

何等為慧根？於如來初發菩提心，所起智慧，是名慧根。 ^n4e

所餘堂閣譬，如上說。」 ^n5

佛說此經已，諸比丘聞佛所說，歡喜奉行。^n6
