# 多聞經

如是我聞：一時，佛住舍衛國祇樹給孤獨園。 ^n1

時有異比丘來詣佛所，為佛作禮，卻住一面，白佛言：「如世尊說多聞，云何為多聞？」 ^n2

佛告比丘：「善哉！善哉！汝今問我多聞義耶？」 ^n3

比丘白佛：「唯然，世尊！」 ^n4

佛告比丘：「諦聽！善思！當為汝說。比丘！當知若聞色，是生厭、離欲、滅盡、寂靜法，是名多聞。 ^n5a

如是聞受、想、行、識，是生厭、離欲、滅盡、寂靜法，是名多聞。比丘！是名如來所說多聞。」 ^n5b

時彼比丘聞佛所說，踊躍歡喜，作禮而去。^n6
