# 攝經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「若所有法是眾之所取，一切皆是四攝事。或有一取施者，或一取愛語者，或一取行利者，或一取同利者。 ^n3a

過去世時，過去世眾〔已〕有所取者，亦是四攝事。 ^n3b

未來世眾當有所取者，亦是四攝事，或一取施者，或一取愛語〔者〕，或一取行利者，或一取同利〔者〕。」 ^n3c

爾時，世尊即說偈言：
布施及愛語，或有行利者，同利諸行生，各隨其所應，
以此攝世間，猶車因釭運。世無四攝事，母恩子養忘，
亦無父等尊，謙下之奉事。以有四攝事，隨順之法故，
是故有大士，德被於世間。 ^n4

佛說此經已，諸比丘聞佛所說，歡喜奉行。^n5
