# 陀摩尼經

如是我聞：一時，佛住舍衛國祇樹給孤獨園。 ^n1

時有陀摩尼天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼陀摩尼天子而說偈言：
為婆羅門事，學斷莫疲惓。斷除諸愛欲，不求受後身。 ^n3

爾時，世尊說偈答言：
婆羅門無事，所作事已作。乃至不得岸，晝夜常勤跪，已到彼岸住，於岸復何跪？此是婆羅門，專精漏盡禪，一切諸憂惱，熾然永已斷，是則到彼岸，涅槃無所求。 ^n4

時陀摩尼天子聞佛所說，歡喜隨喜，稽首佛足，即沒不現。^n5
