# 善聚經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有善法聚、不善法聚。 ^n2

云何善法聚？ ^n3a

所謂四念處，是為正說。
所以者何？ ^n3b

純一滿淨聚者，所謂四念處。云何為四？ ^n3c

謂身身觀念處，受、心、法法觀念處。 ^n3d

云何不善聚？ ^n4a

不善聚者，所謂五蓋，是為正說。
所以者何？ ^n4b

純一逸滿不善聚者，所謂五蓋。何等為五？ ^n4c

謂貪欲蓋、瞋恚蓋、睡眠蓋、掉悔蓋、疑蓋。」 ^n4d

佛說此經已，諸比丘聞佛所說，歡喜奉行。^n5
