# 非比丘法經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中，唯好樂持戒，不能增長上進功德。 ^n2

時彼林中止住天神，作是念：此非比丘法，住於林中，唯樂持戒，不能增修上進功德，今我〔當往〕方便而發悟之。即說偈言：
非一向持戒，及修習多聞，獨靜禪三昧，閑居修遠離，比丘偏猗息，終不得漏盡，平等正覺樂，遠非凡夫輩。 ^n3

時彼比丘，天神勸進已，專精思惟，斷諸煩惱，得阿羅漢。^n4
