# 一二七

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有此二力。
云何為二力？所謂忍力、思惟力。
設吾無此二力者，終不成無上正真等正覺。
又無此二力者，終不於優留毗處六年苦行，亦復不能降伏魔怨，成無上正真之道，坐於道場。
以我有此忍力、思惟力故，便能降伏魔眾，成無上正真之道，坐於道場。
是故，諸比丘！當求方便，修此二力：忍力、思惟力，便成須陀洹道、斯陀含道、阿那含道、阿羅漢道，於無餘涅槃界而般涅槃。如是，諸比丘！當作是學！」 ^n3

爾時，諸比丘聞佛所說，歡喜奉行！^n4
