# 舍利弗經

如是我聞：一時，佛住娑枳國安闍那林中。 ^n1

爾時，世尊告尊者舍利弗：「我能於法略說、廣說，但知者難。」 ^n2

尊者舍利弗白佛言：「唯願世尊略說、廣說、法說，於法實有解知者！」 ^n3

佛告舍利弗：「若有眾生，於自識身及外境界一切相，無我、我所、我慢、繫著、使，乃至心解脫，慧解脫，現法自知作證具足住者，於此識身及外境界一切相，無有我、我所，我慢、使、繫著故，我心解脫，慧解脫，現法自知作證具足住。 ^n4a

舍利弗！彼比丘於此識身及外境界一切相，無有我、我所見、我慢、繫著、使，及心解脫，慧解脫，現法自知作證具足住。於此識身及外境界一切相、無有我、我所見、我慢、繫著、使，彼心解脫，慧解脫、現法自知作證具足住。 ^n4b

舍利弗！若復比丘於此識身及外境界一切相，無有我、我所見、我慢、繫著、使，彼心解脫，慧解脫，現法自知作證具足住。 ^n4c

舍利弗！若復比丘於此識身及外境界一切相，無我、我所見、我慢、繫著、使，及心解脫，慧解脫，現法自知作證具足住。於此識身及外境界一切相，無我、我所見、我慢、繫著、使，彼心解脫，慧解脫，現法自知作證具足住。 ^n4d

舍利弗！是名比丘斷愛縛結、慢無間等、究竟苦邊。 ^n5

舍利弗！我於此有餘說，答波羅延富鄰尼迦〔所問〕：世間數差別，安所遇不動，寂靜離諸塵，拔根無悕望，已度三有海，無復老死患。」 ^n6

佛說是經已，尊者舍利弗聞佛所說，歡喜隨喜，即從坐起，作禮而去。^n7
