# 正念經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我當說修四念處，諦聽！善思！ ^n2

云何修四念處？ ^n3

謂內身身觀念住，精勤方便，〔正念、正知〕，調伏世間憂、悲；外身、內外身觀〔念〕住，精勤方便，正念、正知，調伏世間憂、悲。 ^n4a

如是受、心，〔內法、外法、內外法觀念住〕，精勤方便，正念、正知，調伏世間憂、悲。 ^n4b

是名比丘〔現〕修四念處。」 ^n5

佛說此經已，諸比丘聞佛所說，歡喜奉行。 ^n6

過去、未來修四念處，亦如是說。^n7
