# 迦摩經

如是我聞：一時，佛住舍衛國祇樹給孤獨園。 ^n1

時有迦摩天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彼迦摩天子說偈問佛：
貪恚何所因？不樂身毛豎，恐怖從何起？
覺想由何生？猶如鳩摩羅，依倚於乳母。 ^n3

爾時，世尊說偈答言：
愛生自身長，如尼拘律樹，處處隨所著，如榛綿叢林。若知彼因者，發悟令開覺，度生死海流，不復更受有。 ^n4

時迦摩天子聞佛所說，歡喜隨喜，稽首佛足，即沒不現。^n5
