# 三彌離提經

如是我聞：一時，佛住舍衛國祇樹給孤獨園。 ^n1

時有比丘名三彌離提，往詣佛所，稽首佛足，退坐一面，白佛言：「世尊！所謂世間者，云何名世間？」 ^n2

佛告三彌離提：「危脆敗壞，是名世間。 ^n3

云何危脆敗壞？ ^n4

三彌離提！眼是危脆敗壞法，若色、眼識、眼觸、眼觸因緣生受──內覺若苦、若樂、不苦不樂，彼一切亦是危脆敗壞。 ^n5a

耳、鼻、舌、身、意，亦復如是。 ^n5b

是說危脆敗壞法，名為世間。」 ^n6

佛說此經已，三彌離提比丘聞佛所說，歡喜奉行。^n7
