# 四五五

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「云何比丘！汝等在生死中，身體毀壞，流血多耶？為恆水多乎？」 ^n3

爾時，諸比丘白佛言：「如我等觀察如來所說者，流血多於恆水。」 ^n4

佛告諸比丘：「善哉！善哉！比丘！如汝所言，流血多於恆水。所以然者，在生死中，或作牛、羊、豬、犬、鹿、馬、鳥獸，及餘無數所經歷苦惱，實可厭患，當念捨離。如是，比丘！當作是學！」 ^n5

爾時，世尊說是法時，六十餘比丘漏盡意解。 ^n6

爾時，諸比丘聞佛所說，歡喜奉行！^n7
