# 四食經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「如四食，於四大眾生，安立饒益攝受。何等為四？ ^n2

謂摶食、觸食、意思食、識食。 ^n3

如是四種福德潤澤、善法潤澤、安樂食。何等為四？ ^n4

謂於佛不壞淨成就，福德潤澤、善法潤澤、安樂食；法、僧不壞淨，聖戒成就，福德潤澤、善法潤澤、安樂食。」 ^n5

佛說此經已，諸比丘聞佛所說，歡喜奉行。^n6
