# 毘羅經

如是我聞：一時，佛住王舍城迦蘭陀竹園。 ^n1

時毘羅比丘尼，住王舍城王園比丘尼眾中。為王舍城諸人民，於吉星日集聚大會，當斯之日，毘羅比丘尼無人供養。 ^n2

時有鬼神，敬重毘羅比丘尼，即入王舍城，處處里巷，四衢道頭而說偈言：
王舍城人民，醉酒惛睡臥，毘羅比丘尼，無人供養者。毘羅比丘尼，勇猛修諸根，善說離垢塵，涅槃清涼法。皆隨順所說，終日樂無厭，乘聽法智慧，得度生死流。 ^n3

時有一優婆塞，持衣布施毘羅比丘尼。復有一優婆塞，以食供養。 ^n4

時彼鬼神而說偈言：
智慧優婆塞，今獲多福利、以衣施斷縛，毘羅比丘尼。智慧優婆塞，今獲多福利，食施毘羅尼，離諸和合故。 ^n5

時彼鬼神說偈已，即沒不現。^n6
