# 無明經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若無明為前相故，生諸惡不善法時，隨生無慚、無愧；無慚、無愧生已，隨生邪見。 ^n2a

邪見生已，能起邪志、邪語、邪業、邪命、邪方便、邪念、邪定。 ^n2b

若起明為前相，生諸善法時，慚、愧隨生；慚愧生已，能生正見。 ^n3a

正見生已，起正志、正語、正業、正命、正方便、正念、正定，次第而起。 ^n3b

正定起已，聖弟子得正解脫貪欲、瞋恚、愚癡；如是聖弟子得正解脫已，得正知見：我生已盡、梵行已立、所作已作、自知不受後有。」 ^n4

佛說此經已，諸比丘聞佛所說，歡喜奉行。^n5
