# 盜取七果經

如是我聞：一時，佛住舍衛國祇樹給孤獨園。 ^n1

乃至尊者大目揵連言：「我於路中，見一大身眾生，有熾熱鐵丸，從身出入，乘虛而行，苦痛切迫，啼哭號呼。」 ^n2

乃至佛告諸比丘：「此眾生者，過去世時，於此舍衛國，迦葉佛法中出家作沙彌，次守眾僧果園。盜取七果，持奉和上，緣斯罪故，已地獄中受無量苦。地獄餘罪，今得此身，續受斯苦。 ^n3

諸比丘！如大目揵連所見，真實不異，當受持之。」 ^n4

佛說此經已，諸比丘聞佛所說，歡喜奉行。^n5
