# 漏盡經

我聞如是： ^n1

一時，佛遊拘樓瘦，在劍磨瑟曇拘樓都邑。 ^n2

爾時，世尊告諸比丘：「以知、以見故諸漏得盡，非不知、非不見也。 ^n3

云何以知、以見故諸漏得盡耶？有正思惟、不正思惟。 ^n4

若不正思惟者，未生欲漏而生，已生便增廣；未生有漏、無明漏而生，已生便增廣。 ^n5a

若正思惟者，未生欲漏而不生，已生便滅；未生有漏、無明漏而不生，已生便滅。 ^n5b

然凡夫愚人不得聞正法，不值真知識，不知聖法，不調御聖法，不知如真法：
不正思惟者，未生欲漏而生，已生便增廣；未生有漏、無明漏而生，已生便增廣。
正思惟者，未生欲漏而不生，已生便滅；未生有漏、無明漏而不生，已生便滅。 ^n6a

不知如真法故，不應念法而念，應念法而不念。
以不應念法而念，應念法而不念故，未生欲漏而生，已生便增廣；未生有漏、無明漏而生，已生便增廣。 ^n6b

多聞聖弟子得聞正法，值真知識，調御聖法，知如真法：
不正思惟者，未生欲漏而生，已生便增廣；未生有漏、無明漏而生，已生便增廣。
正思惟者，未生欲漏而不生，已生便滅；未生有漏、無明漏而不生，已生便滅。 ^n7a

知如真法已，不應念法不念，應念法便念。以不應念法不念，應念法便念故，未生欲漏而不生，已生便滅；未生有漏、無明漏而不生，已生便滅也。 ^n7b

有七斷漏、煩惱、憂慼法。云何為七？
有漏從見斷，有漏從護斷，有漏從離斷，有漏從用斷，有漏從忍斷，有漏從除斷，有漏從思惟斷。 ^n8

云何有漏從見斷耶？ ^n9a

凡夫愚人不得聞正法，不值真知識，不知聖法，不調御聖法，不知如真法，不正思惟故，便作是念：
我有過去世？我無過去世？我何因過去世？我云何過去世耶？
有未來世？我無未來世？我何因未來世？我云何未來世耶？自
疑己身何謂是？云何是耶？今此眾生從何所來？當至何所？本
何因有？當何因有？
彼作如是不正思惟，於六見中隨其見生而生真有神，此見生而生
真無神，此見生而生神見神，此見生而生神見非神，此見生而生
非神見神，此見生而生此是神，能語、能知、能作、能教、能起、
教起，生彼彼處，受善惡報；定無所從來，定不有、定不當有。 ^n9b

是謂見之弊，為見所動，見結所繫，凡夫愚人以是之故，便受生、老、病、死苦也。 ^n9c

多聞聖弟子得聞正法，值真知識，調御聖法，知如真法，知苦如真，知苦集、知苦滅、知苦滅道如真。 ^n9d

如是知如真已，則三結盡；身見、戒取、疑三結盡已，得須陀洹，不墮惡法，定趣正覺，極受七有；天上人間七往來已，便得苦際。 ^n9e

若不知見者，則生煩惱、憂慼；知見則不生煩惱、憂慼。 ^n9f

是謂有漏從見斷也。 ^n9g

云何有漏從護斷耶？ ^n10a

比丘！眼見色，護眼根者，以正思惟不淨觀也；不護眼根者，不正思惟以淨觀也。 ^n10b

若不護者，則生煩惱、憂慼；護則不生煩惱、憂慼。 ^n10c

如是耳、鼻、舌、身、意知法，護意根者，以正思惟不淨觀也；不護意根者，不正思惟以淨觀也。 ^n10d

若不護者，則生煩惱、憂慼；護則不生煩惱、憂慼。 ^n10e

是謂有漏從護斷也。 ^n10f

云何有漏從離斷耶？ ^n11a

比丘！見惡象則當遠離，惡馬、惡牛、惡狗、毒蛇、惡道、溝坑、屏廁、江河、深泉、山巖、惡知識、惡朋友、惡異道、惡閭里、惡居止，若諸梵行與其同處，人無疑者而使有疑，比丘者應當離。 ^n11b

惡知識、惡朋友、惡異道、惡閭里、惡居止，若諸梵行與其同處，人無疑者而使有疑，盡當遠離。 ^n11c

若不離者，則生煩惱、憂慼；離則不生煩惱、憂慼。 ^n11d

是謂有漏從離斷也。 ^n11e

云何有漏從用斷耶？ ^n12a

比丘！若用衣服，非為利故，非以貢高故，非為嚴飾故；但為蚊虻、風雨、寒熱故，以慚愧故也。 ^n12b

若用飲食，非為利故，非以貢高故，非為肥悅故；但為令身久住，除煩惱、憂慼故，以行梵行故，欲令故病斷，新病不生故，久住安隱無病故也。 ^n12c

若用居止房舍、床褥、臥具，非為利故，非以貢高故，非為嚴飾故；但為疲倦得止息故，得靜坐故也。 ^n12d

若用湯藥，非為利故，非以貢高故，非為肥悅故；但為除病惱故，攝御命根故，安隱無病故。 ^n12e

若不用者，則生煩惱、憂慼；用則不生煩惱、憂慼。 ^n12f

是謂有漏從用斷也。 ^n12g

云何有漏從忍斷耶？ ^n13a

比丘！精進斷惡不善，修善法故，常有起想，專心精勤，身體、皮肉、筋骨、血髓皆令乾竭，不捨精進，要得所求，乃捨精進。
比丘！復當堪忍飢渴、寒熱、蚊虻蠅蚤虱，風日所逼，惡聲捶杖，亦能忍之。
身遇諸病，極為苦痛，至命欲絕，諸不可樂，皆能堪忍。 ^n13b

若不忍者，則生煩惱、憂慼；忍則不生煩惱、憂慼。 ^n13c

是謂有漏從忍斷也。 ^n13d

云何有漏從除斷耶？ ^n14a

比丘！生欲念不除斷捨離，生恚念、害念不除斷捨離。 ^n14b

若不除者，則生煩惱、憂慼；除則不生煩惱、憂慼。 ^n14c

是謂有漏從除斷也。 ^n14d

云何有漏從思惟斷耶？ ^n15a

比丘！思惟初念覺支，依離、依無欲、依於滅盡，趣至出要。
法、精進、喜、息、定，思惟第七捨覺支，依離、依無欲、依於
滅盡，趣至出要。 ^n15b

若不思惟者，則生煩惱、憂慼；思惟則不生煩惱、憂慼。 ^n15c

是謂有漏從思惟斷也。 ^n15d

若使比丘有漏從見斷則以見斷，有漏從護斷則以護斷，有漏從離斷則以離斷，有漏從用斷則以用斷，有漏從忍斷則以忍斷，有漏從除斷則以除斷，有漏從思惟斷則以思惟斷，是謂比丘一切漏盡諸結已解，能以正智而得苦際。」 ^n16

佛說如是，彼諸比丘聞佛所說，歡喜奉行。^n17
