# 漏盡經

如是我聞：一時，佛住〔波羅奈〕仙人住處鹿野苑中。 ^n1

爾時，世尊告諸比丘：「有四聖諦。何等為四？謂苦聖諦、苦集聖諦、苦滅聖諦、苦滅道跡聖諦。 ^n2

若比丘於苦聖諦已知、已解，於苦集聖諦已知、已斷，於苦滅聖諦已知、已證，於苦滅道跡聖諦已知、已修，如是比丘名阿羅漢，諸漏已盡、所作已作、離諸重擔、逮得己利、盡諸有結、正智善解脫。」 ^n3

佛說此經已，諸比丘聞佛所說，歡喜奉行。^n4
