# 一二九

聞如是： ^n1

一時，佛在舍衛國祇樹給孤獨園。 ^n2

爾時，尊者羅雲奉修禁戒，無所觸犯，小罪尚避，況復大者！然不得有漏心解脫。 ^n3

爾時，眾多比丘便至世尊所，頭面禮足，在一面坐。 ^n4

爾時，眾多比丘白世尊曰：「羅雲比丘奉修禁戒，無所觸犯，然故有漏心不解脫？」 ^n5

爾時，世尊便說此偈：
具足禁戒法，諸根亦成就，漸漸當逮得，一切結使盡。
「是故，諸比丘！常當念修治正法，無有漏失。如是，諸比丘！當作是學！」 ^n6

爾時，諸比丘聞佛所說，歡喜奉行！
難陀涅槃烏，驢不善有二，燭及忍思惟，梵志及羅雲。^n7
