# 戒經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「於佛不壞淨成就者，為聞法，眾僧所念，聖戒成就。」 ^n3

佛說此經已，諸比丘聞佛所說，歡喜奉行。 ^n4

次經亦如上說。（戒經） ^n5

差別者：「若於佛不壞淨成就者；法；僧；慳垢纏眾生離慳垢心，在家而住解脫心施、常行樂施、常樂於捨、行平等施；聖戒成就。」 ^n6

佛說此經已，諸比丘聞佛所說，歡喜奉行。 ^n7

次經亦如上說。（潤澤經） ^n8

差別者：「如是聖弟子，四種福德潤澤、善法潤澤、攝受稱量功德，不可稱量爾所〔福〕、爾所果、爾所福果集，然彼得眾多福利，是大功德聚數。 ^n9

譬如五河合流，謂恆河、耶菩那、薩羅由、伊羅跋提、摩醯，於彼諸水，無能度量百瓶、千瓶、百千萬瓶者，然彼水多，是大水聚數。 ^n10

如是聖弟子成就四功德潤澤者，無能度量其福多少，然彼多福，是大功德聚數。 ^n11

是故諸比丘當作是學：我當成就於佛不壞淨，於法、僧不壞淨，聖戒成就。」 ^n12

爾時，世尊即說偈言：
眾吉之巨海，自淨能淨彼，汪洋而平流，實諸百川長。
一切諸江河，群生之所依，悉歸於大海，此身亦復然，
施戒修功德，百福流所歸。 ^n13

〔佛說此經已，諸比丘聞佛所說，歡喜奉行。〕^n14
