# 止經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「猶如有人火燒頭衣，當云何救？」 ^n2

比丘白佛言：「世尊！當起增上欲，慇懃方便，時救令滅。」 ^n3

佛告比丘：「頭衣燒然，尚可暫忘，無常盛火，當盡斷。為斷無常火故，當修止。斷何等法無常故，當修止？謂斷色無常故當修止，斷受、想、行、識無常故當修止。」如是廣說。 ^n4

乃至佛說此經已，諸比丘聞佛所說，歡喜奉行。 ^n5

如無常，如是過去無常、未來無常、現在無常、過去未來無常、過去現在無常、未來現在無常、過去未來現在無常，亦如上說。 ^n6

如修止八經，如是修觀八經，亦如上說。 ^n7

如當斷十六經，如是當知、當吐、當盡、當止、當捨、當滅、當沒，一一十六經，亦如上說。 ^n8

「諸所有色，若過去、若未來、若現在，若內、若外，若麤、若細，若好、若醜，若遠、若近，彼一切非我、非異我、不相在，如實知。 ^n9a

受、想、行、識，亦如是。 ^n9b

多聞聖弟子，如是正觀者，於色生厭，受、想、行、識生厭；厭已不樂，不樂故解脫，解脫知見：我生已盡、梵行已立、所作已作、自知不受後有。」 ^n10

佛說此經已，諸比丘聞佛所說，歡喜奉行。 ^n11

如無常，如是動搖、旋轉、〔阢隉〕、破壞、飄疾、朽敗、危頓、不恆、不安、變易、惱苦、災患、魔邪、魔勢、魔器、如沫、如泡、如芭蕉、如幻、微劣、貪嗜、殺摽、刀劍、疾妒、相殘、損減、衰耗、繫縛、搥打、惡瘡、癱疽、利刺、煩惱、謫罰、陰蓋、過患處、愁慼、惡知識、苦、空、非我、非我所、怨家、連鎖、非義、非安慰、熱惱、無蔭、無洲、無覆、無依、無護、生法、老法、病法、死法、憂悲法、惱苦法、無力法、羸劣法、不可欲法、誘引法、將養法、有苦法、有殺法、有惱法、有熱法、有相法、有吹法、有取法、深嶮法、難澀法、不正法、兇暴法、有貪法、有恚法、有癡法、不住法、燒然法、罣閡法、災法、集法、滅法、骨聚法、肉段法、執炬法、火坑法、如毒蛇、如夢、如〔假借〕、如樹果、如屠牛者、如殺人者、如〔觸露〕、如淹水、如駛流、如織縷、如〔輪涉水〕、如跳杖、如毒瓶、如毒身、如毒華、如毒果、煩惱動，如是〔比〕。 ^n12

乃至「斷過去未來現在無常，乃至滅、沒當修止、〔觀〕。斷何等法過去未來現在無常？乃至滅、沒修止、觀？ ^n13

謂斷色過去未來現在無常，乃至滅沒故，修止、觀。 ^n14a

受、想、行、識，亦復如是。 ^n14b

是故諸所有色，若過去、若未來、若現在，若內、若外，若麤、若細，若好、若醜，若遠、若近，彼一切非我、非異我、不相在，如實知。 ^n15a

受、想、行、識，亦復如是。 ^n15b

多聞聖弟子如是觀者，於色生厭，於受、想、行、識生厭，厭故不樂，不樂故解脫，解脫知見：我生已盡、梵行已立、所作已作、自知不受後有。」 ^n16

佛說此經已，諸比丘聞佛所說，歡喜奉行。^n17
