# 四正斷經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有四正斷。何等為四？ ^n2

一者、斷斷，二者、律儀斷，三者、隨護斷，四者、修斷。 ^n3

云何為斷斷？謂比丘已起惡不善法斷，生欲方便，〔精勤攝受〕，是為斷斷。 ^n4a

云何律儀斷？未起惡不善法不起，生欲方便，精勤攝受，是名律儀斷。 ^n4b

云何隨護斷？未起善法令起，生欲方便，精勤攝受，是名隨護斷。 ^n4c

云何修斷？已起善法增益修習，生欲方便，精勤攝受，是名修斷。」 ^n4d

爾時，世尊即說偈言：
斷斷及律儀，隨護與修習，如此四正斷，諸佛之所說。 ^n5

佛說此經已，諸比丘聞佛所說，歡喜奉行。^n6
