# 樹根

如是我聞：一時，佛住王舍城迦蘭陀竹園。 ^n1

時尊者舍利弗，在耆闍崛山中。 ^n2

爾時，尊者舍利弗告諸比丘：「其犯戒者，以破戒故，所依退減，心不樂住。不樂住已，失喜、息、樂、寂靜三昧、如實知見、厭離、離欲、解脫。〔失解脫已〕，永不能得無餘涅槃。 ^n3a

如樹根壞，枝、葉、華、果悉不成就。 ^n3b

犯戒比丘亦復如是，功德退減，心不樂住。不信樂已，失喜、息、樂、寂靜三昧、如實知見、厭離、離欲、解脫。失解脫已，永不能得無餘涅槃。 ^n3c

持戒比丘根本具足，所依具足，心得信樂。得信樂已，心得歡喜、息、樂，寂靜三昧、如實知見、厭離、離欲、解脫。得解脫已，悉能疾得無餘涅槃。 ^n4a

譬如樹根不壞，枝、葉、華、果悉得成就。 ^n4b

持戒比丘亦復如是，根本具足，所依成就，心得信樂。得信樂已，〔心得歡喜〕、息、樂、寂靜三昧、如實知見、厭離、離欲、解脫，疾得無餘涅槃。」 ^n4c

尊者舍利弗說是經已，諸比丘聞其所說，歡喜奉行。^n5
