# 瓦師經

如是我聞：一時，佛住舍衛國祇樹給孤獨園。 ^n1

時有舍利弗弟子，服藥已，尋即食粥。 ^n2

時尊者舍利弗，到瓦師舍，從乞瓦甌。 ^n3

時彼瓦師即說偈言：
云何得名勝，而不施一錢？云何勝實德，於財無所減？ ^n4

爾時，舍利弗說偈答言：
若不食肉者，而施彼以肉。諸修梵行者，施之以女色。不坐高床者，施以高廣床。於彼臨行者，施以息止處。如是等施與，於財不損減，是則有名譽，而不捨一錢，實德名稱流，於財無所減。 ^n5

時彼瓦師復說偈言：
汝今舍利弗，所說實為善。今施汝百甌，非餘亦不得。 ^n6

尊者舍利弗說偈答言：
彼三十三天，炎魔兜率陀，化樂諸天人，及他化自在，瓦缽信以得，而汝不生信。 ^n7

尊者舍利弗說此偈已，於瓦師舍默然出去。^n8
