# 羅候羅經

如是我聞：一時，佛住王舍城迦蘭陀竹園。時尊者羅〔怙〕羅，來詣佛所，稽首禮足，退坐一面，白佛言：「世尊！云何知、云何見，我此識身及外境界一切相不憶念，於其中間，盡諸有漏？」 ^n1

佛告羅〔怙〕羅：「有內六入處。何等為六？謂眼入處，耳、鼻、舌、身、意入處。此等諸法，正智觀察，盡諸有漏，正智心善解脫，是名阿羅漢，盡諸有漏、所作已作、已捨重擔、逮得己利、盡諸有結、正智、得解脫。」 ^n2

佛說此經已，諸比丘聞佛所說，歡喜奉行。 ^n3

如內六入處，如是外六入處乃至五陰，亦如是說。^n4
