# 惡口名經

如是我聞：一時，佛住舍衛國。 ^n1

乃至尊者大目揵連言：「我於路中，見一大身眾生，比丘之像，皆著鐵葉以為衣服，舉體火然，亦以鐵缽盛熱鐵丸而食之。」 ^n2

乃至佛告諸比丘：「此眾生者，過去世時，於此舍衛國，迦葉佛法中，出家作比丘，作摩摩帝。惡口形名諸比丘，或言此是惡禿，此惡風法，此惡衣服。以彼惡口故，先住者去，未來不來。緣斯罪故，已地獄中受無量苦。地獄餘罪，今得此身，續受斯苦。 ^n3

諸比丘！如大目揵連所見，真實不異，當受持之。」 ^n4

佛說此經已，諸比丘聞佛所說，歡喜奉行。^n5
