# 六入處經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「常當修習方便禪思，內寂其心，如實觀察。 ^n2

云何如實觀察？如實知此色，此色集、此色滅。此受、想、行、識，此識集、此識滅。 ^n3

云何色集？受、想、行、識集？ ^n4a

緣眼及色眼識生，三事和合生觸，緣觸生受，緣受生愛，乃至〔純大苦聚生〕。 ^n4b

〔如是〕耳、鼻、舌、身，緣意及法生意識，三事和合生觸，緣觸生受，緣受生愛，如是乃至純大苦聚生。 ^n4c

是名色集，受、想、行、識集。 ^n4d

云何色滅？受、想、行、識滅？ ^n5a

緣眼及色眼識生，三事和合生觸；觸滅則受滅，乃至純大苦聚滅。 ^n5b

如是耳、鼻、舌、身，緣意及法意識生，三事和合生觸；觸滅則受滅，〔乃至〕純大苦聚滅。 ^n5c

是名色滅，受、想、行、識滅。 ^n5d

是故，比丘！常當修習方便禪思，內寂其心。」 ^n6

佛說此經已，諸比丘聞佛所說，歡喜奉行。 ^n7

如觀察，乃至作證，十二經亦如是廣說。
受與生及樂，亦說六入處，一一十二種，禪定三昧經。^n8
