# 阿修羅經

如是我聞：一時，佛住舍衛國。 ^n1

時有年少阿修羅，來詣佛所，於佛面前，麤惡不善語，瞋罵訶責。 ^n2

爾時，世尊即說偈言：
不怒勝瞋恚，不善以善伏，惠施伏慳貪，真言壞妄語。不罵亦不虐，常住賢聖心，惡人住瞋恨，不動如山石。起瞋恚能持，勝制狂馬車，我說善御士，非彼攝繩者。 ^n3

時年少阿修羅白佛言：「瞿曇！我今悔過。如愚、如癡，不辯、不善，於瞿曇面前訶罵毀辱。」 ^n4

如是懺悔已，時阿修羅聞佛所說，歡喜隨喜，作禮而去。^n5
