# 一七二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「〔於］二人作善，〔猶不能］得報恩。
云何為二？所謂父、母也。
若復，比丘！有人以父著左肩上，以母著右肩上，至千萬歲，衣被、飯食、牀蓐臥具、病瘦醫藥，卽於肩上放於屎溺，猶不能得報恩。
比丘當知：父母恩重，抱之、育之，隨時將護，不失時節，得見日月，以此方便，知此恩難報。
是故，諸比丘！當供養父母，常當孝順，不失時節。如是，諸比丘！當作是學！」 ^n3

爾時，諸比丘聞佛所說，歡喜奉行！^n4
