# 如實知經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「〔我於世間及世間集，不如實知者〕，我終不得於諸天魔、梵，沙門、婆羅門，及諸世間，為解脫、為出、為離，離顛倒想，亦不名阿耨多羅三藐三菩提。 ^n2a

以我於世間及世間集，如實知故，是故我於諸天世〔間〕魔、梵，沙門、婆羅門，及餘眾生，為得解脫、為出、為離，心離顛倒具足住，得成阿耨多羅三藐三菩提。」 ^n2b

佛說此經已，諸比丘聞佛所說，歡喜奉行。 ^n3

如〔世間〕、世間集，〔如是〕世間集、世間出，世間集、世間滅，世間味、世間患、世間出，世間集、世間滅、世間出，世間集、世間〔滅〕、世間滅道跡，世間集、世間滅、世間集道跡、世間滅道跡，世間集、世間滅、世間味、世間患、世間出，世間集、世間滅、世間集道跡、世間滅道跡、世間味、世間患、世間出，〔亦如是說〕。 ^n4

佛說此經已，諸比丘聞佛所說，歡喜奉行。^n5
