# 鬱多羅經

如是我聞：一時，佛住舍衛國祇樹給孤獨園。 ^n1

時有年少婆羅門，名鬱多羅，來詣佛所，與世尊面相問訊，慰勞已，退坐一面，白佛言：「世尊！我常如法行乞，持用供養父母，令得樂離苦。世尊！我作如是，為多福不？」 ^n2

佛告鬱多羅：「實有多福。
所以者何？若有如法乞求，供養父母，令其安樂除苦惱者，實有大福。」 ^n3

爾時，世尊即說偈言：
如汝於父母，恭敬修供養，現世名稱流，命終生天上。 ^n4

佛說此經已，年少鬱多羅歡喜隨喜，作禮而去。^n5
